Държавен вестник, бр. 62, 2015 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  62
а) във връзка с прехвърлените активи, права 
и задължения – в полза на институцията в 
режим на преструктуриране, или
б) във връзка с прехвърлените инструмен-
ти на собственост – в полза на акционерите, 
съдружниците или притежателите на други 
инструменти на собственост.
(17) Наличието на временна оценка по 
ал. 3 и 12 е достатъчно основание органът за 
преструктуриране да предприеме действия 
по преструктуриране, включително да поеме 
управлението на проблемна институция или 
дружеството по чл. 1, ал. 1, т. 3 – 5 или да 
упражни правомощията си за обезценяване 
или преобразуване на съответните капиталови 
инструменти.
(18) Оценката на активите и задълженията 
е неразделна част от решението за прилагане 
от органа за преструктуриране на инструмент 
за преструктуриране или за упражняване на 
правомощие за преструктуриране или от ре-
шението за упражняване на правомощия за 
обезценяване или преобразуване на съответ-
ните капиталови инструменти. Оценката може 
да бъде обжалвана само заедно с решението 
в съответствие с чл. 117.
Г л а в а  д е в е т а
ОБЩИ ПРИНЦИПИ НА ИНСТРУМЕН-
ТИТЕ ЗА ПРЕСТРУКТУРИРАНЕ
Видове инструменти за преструктуриране
Чл. 56. Инструментите за преструктури-
ране са:
1. Инструмент за продажба на стопанска 
дейност;
2. Инструмент „Мостова институция“;
3. Инструмент за обособяване на активи;
4. Инструмент за споделяне на загуби.
Общи принципи на приложение на инструмен-
тите за преструктуриране
Чл. 57. (1) Органът за преструктуриране 
по чл. 2 или по чл. 3 упражнява предвиде-
ните в този закон правомощия за прилагане 
на инструментите за преструктуриране към 
институция или дружество по чл. 1, ал. 1, 
т. 3 – 5, което отговаря на условията за пре-
структуриране.
(2) Когато органът за преструктуриране 
реши да приложи инструмент за преструк-
туриране към институция или дружество 
по чл. 1, ал. 1, т. 3 – 5 и това действие по 
преструктуриране би довело до загуби за 
кредиторите или до преобразуване на техните 
вземания, той упражнява правомощието за 
обезценяване или преобразуване на капита-
лови инструменти по чл. 89 непосредствено 
преди или едновременно с прилагането на 
инструмента за преструктуриране.
(3) Органът за преструктуриране може да 
прилага инструментите за преструктуриране 
самостоятелно или в комбинация. Инстру-
ментът за обособяване на активи се прилага 
единствено в комбинация.
(4) Когато се използват единствено инстру-
ментите за преструктуриране по чл. 56, т. 1 
и 2 и те се използват за прехвърляне само на 
части от активите, правата или задълженията 
на институцията или дружеството по чл. 1, 
ал. 1, т. 3 – 5 в режим на преструктуриране, 
остатъчната част от институцията или дру-
жеството, от което са прехвърлени активите, 
правата или задълженията, се прекратява 
по реда на приложимото производство по 
несъстоятелност.
(5) Производството по ал. 4 се извършва 
в рамките на разумен срок, като се взема 
предвид необходимостта институцията или 
дружеството по чл. 1, ал. 1, т. 3 – 5 да предос-
тавят услуги или улеснения съгласно чл. 96, 
за да се даде възможност на приобретателя да 
продължи дейностите или услугите, придоби-
ти чрез прехвърлянето, както и всяко друго 
основание, поради което е необходимо запаз-
ването на остатъчната част от институцията 
или дружеството по чл. 1, ал. 1, т. 3 – 5, за да 
се постигнат целите на преструктурирането 
или да се спазят принципите на преструкту-
рирането.
(6) Всички разумни разноски, направени 
от органа за преструктуриране, от ФГВБ при 
използване на ФПБ, от ФКИ при използване 
на ФПИП и от Министерството на финансите 
във връзка с прилагането на инструменти или 
упражняването на правомощия за преструк-
туриране или с прилагането на държавните 
инструменти за финансова стабилизация, 
подлежат на възстановяване на съответния 
орган или фонд по някой от следните начини:
1. като бъдат приспаднати от насрещната 
престация, заплатена от приобретател в полза 
на институцията в режим на преструктури-
ране или в полза на нейните акционери или 
на собствениците на други инструменти на 
собственост;
2. от институцията в режим на преструкту-
риране, като привилегировани вземания, и/или
3. от постъпленията, получени в резултат 
на прекратяването на мостовата институция 
или на дружеството за управление на активи, 
като привилегировани вземания.
(7) Българското законодателство в областта 
на несъстоятелността, свързано с недействи-
телност на действия и сделки и липсата на 
изпълнителна сила на правни актове, които 
ощетяват кредиторите, включително, но не 
само чл. 60 от Закона за банковата несъсто-
ятелност и чл. 646 и 647 от Търговския закон, 
не се прилагат по отношение на прехвърля-
нето на активи, права или задължения от 
институция в режим на преструктуриране към 
друго лице чрез прилагането на инструмент 
за преструктуриране или упражняването на 
правомощие за преструктуриране, или чрез